CELEX: 32020D1724
Language: et
Date: 2020-11-17 00:00:00
Title: Komisjoni rakendusotsus (EL) 2020/1724, 17. november 2020, millega muudetakse rakendusotsuse (EL) 2020/1654 (milles käsitletakse teatavaid ajutisi kaitsemeetmeid seoses alatüüpi H5N8 kuuluva viiruse põhjustatud lindude kõrge patogeensusega gripiga Ühendkuningriigis) lisa (teatavaks tehtud numbri C(2020) 8126 all) (Ainult ingliskeelne tekst on autentne) (EMPs kohaldatav tekst)

18.11.2020   
               
               
                  ET
               
               
                  Euroopa Liidu Teataja
               
               
                  L 386/35
               
            
         KOMISJONI RAKENDUSOTSUS (EL) 2020/1724,
         17. november 2020,
         millega muudetakse rakendusotsuse (EL) 2020/1654 (milles käsitletakse teatavaid ajutisi kaitsemeetmeid seoses alatüüpi H5N8 kuuluva viiruse põhjustatud lindude kõrge patogeensusega gripiga Ühendkuningriigis) lisa
         
            
               (teatavaks tehtud numbri C(2020) 8126 all)
            
         
         (Ainult ingliskeelne tekst on autentne)
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse nõukogu 11. detsembri 1989. aasta direktiivi 89/662/EMÜ veterinaarkontrollide kohta ühendusesiseses kaubanduses seoses siseturu väljakujundamisega, (1) eriti selle artikli 9 lõiget 3 koostoimes Suurbritannia ja Põhja-Iiri Ühendkuningriigi Euroopa Liidust ja Euroopa Aatomienergiaühendusest väljaastumise lepingu (edaspidi „väljaastumisleping“) artikliga 131,
         võttes arvesse nõukogu 26. juuni 1990. aasta direktiivi 90/425/EMÜ, milles käsitletakse liidusiseses kaubanduses teatavate elusloomade ja toodete suhtes seoses siseturu väljakujundamisega kohaldatavaid veterinaarkontrolle, (2) eriti selle artikli 10 lõiget 3 koostoimes väljaastumislepingu artikliga 131,
         ning arvestades järgmist:
         
                     (1)
                  
                  
                     Komisjoni rakendusotsus (EL) 2020/1654 (3) võeti vastu pärast alatüüpi H5N8 kuuluva viiruse põhjustatud lindude kõrge patogeensusega gripi puhangut Ühendkuningriigis Cheshire’i krahvkonnas asuvas kodu- või muude tehistingimustes peetavate lindude kasvatuse ettevõttes ning Ühendkuningriigi pädeva asutuse poolt kaitse- ja järelevalvetsoonide kehtestamist vastavalt nõukogu direktiivile 2005/94/EÜ (4).
                  
               
                     (2)
                  
                  
                     Rakendusotsuses (EL) 2020/1654 on sätestatud, et Ühendkuningriigi poolt kooskõlas direktiiviga 2005/94/EÜ kehtestatud kaitse- ja järelevalvetsoonid peavad hõlmama vähemalt kõnealuse rakendusotsuse lisas kaitse- ja järelevalvetsoonina loetletud piirkondi.
                  
               
                     (3)
                  
                  
                     Pärast rakendusotsuse (EL) 2020/1654 vastuvõtmise kuupäeva on Ühendkuningriik teatanud komisjonile alatüüpi H5N8 kuuluva viiruse põhjustatud lindude kõrge patogeensusega gripi uuest puhangust Herefordshire’i krahvkonnas asuvas kodu- või muude tehistingimustes peetavate lindude kasvatuse ettevõttes, ning on võtnud direktiivi 2005/94/EÜ kohaselt nõutavad meetmed, sealhulgas kehtestanud kaitse- ja järelevalvetsoonid selle uue puhangukolde ümber.
                  
               
                     (4)
                  
                  
                     Komisjon on koostöös Ühendkuningriigiga need meetmed läbi vaadanud ja leidnud, et Ühendkuningriigi pädeva asutuse kehtestatud kaitse- ja järelevalvetsoonide piirid on piisaval kaugusel ettevõttest, kus alatüüpi H5N8 kuuluva viiruse põhjustatud lindude kõrge patogeensusega gripi uue puhangu esinemine on kinnitust leidnud.
                  
               
                     (5)
                  
                  
                     Selleks et vältida liidusiseses kaubanduses tarbetute häirete tekkimist ja kolmandates riikides põhjendamatute kaubandustõkete kehtestamist, on vaja koostöös Ühendkuningriigiga kiiresti kirjeldada liidu tasandil Ühendkuningriigi poolt vastavalt direktiivile 2005/94/EÜ kehtestatud kaitse- ja järelevalvetsoone. Seepärast tuleks muuta rakendusotsuse (EL) 2020/1654 lisas Ühendkuningriigi puhul loetletud kaitse- ja järelevalvetsoone.
                  
               
                     (6)
                  
                  
                     Seega tuleks kuni alalise taime-, looma-, toidu- ja söödakomitee järgmise kohtumiseni muuta rakendusotsuse (EL) 2020/1654 lisa, et ajakohastada liidu tasandil piirkondadeks jaotamist, et võtta arvesse Ühendkuningriigis direktiivi 2005/94/EÜ kohaselt kehtestatud uusi kaitse- ja järelevalvetsoone ning seal kohaldatavate piirangute kestust.
                  
               
                     (7)
                  
                  
                     Seepärast tuleks rakendusotsust (EL) 2020/1654 vastavalt muuta.
                  
               
                     (8)
                  
                  
                     Võttes arvesse epidemioloogilise olukorra kiireloomulisust liidus seoses alatüüpi H5N8 kuuluva viiruse põhjustatud lindude kõrge patogeensusega gripi levikuga, on oluline, et käesoleva otsusega rakendusotsuse (EL) 2020/1654 lisasse tehtavad muudatused jõustuvad võimalikult kiiresti.
                  
               
                     (9)
                  
                  
                     Käesolev otsus tuleb läbi vaadata alalise taime-, looma-, toidu- ja söödakomitee järgmisel kohtumisel,
                  
               ON VASTU VÕTNUD KÄESOLEVA OTSUSE:
         
            Artikkel 1
            Rakendusotsuse (EL) 2020/1654 lisa asendatakse käesoleva otsuse lisaga.
         
         
            Artikkel 2
            Käesolev otsus on adresseeritud Suurbritannia ja Põhja-Iiri Ühendkuningriigile.
         
         
            Brüssel, 17. november 2020
            
               
                  Komisjoni nimel
               
               
                  komisjoni liige
               
               Stella KYRIAKIDES
            
         
         
            (1)  EÜT L 395, 30.12.1989, lk 13.
         
            (2)  EÜT L 224, 18.8.1990, lk 29.
         
            (3)  Komisjoni 6. novembri 2020. aasta rakendusotsus (EL) 2020/1654, milles käsitletakse teatavaid ajutisi kaitsemeetmeid seoses alatüüpi H5N8 kuuluva viiruse põhjustatud lindude kõrge patogeensusega gripiga Ühendkuningriigis (ELT L 372, 9.11.2020, lk 52).
         
            (4)  Nõukogu 20. detsembri 2005. aasta direktiiv 2005/94/EÜ linnugripi tõrjet käsitlevate ühenduse meetmete ning direktiivi 92/40/EMÜ kehtetuks tunnistamise kohta (ELT L 10, 14.1.2006, lk 16).
      
      
         
            LISA
            
               
                  
                     „LISA
                     A OSA
                     Artiklis 1 osutatud kaitsetsoon:
                     
                                 
                                    Ühendkuningriik
                                 
                                 
                                             Piirkond
                                          
                                          
                                             Kohaldamise lõppkuupäev kooskõlas direktiivi 2005/94/EÜ artikli 29 lõikega 1
                                          
                                       
                                             Those parts of the county of Cheshire (ADNS code 00140) contained within a circle of a radius of three kilometres, centred on WGS84 dec. coordinates N53.25 and W2.81
                                          
                                          
                                             27.11.2020
                                          
                                       
                                             Those parts of the county of Herefordshire (ADNS code 00051) contained within a circle of a radius of three kilometres, centred on WGS84 dec. coordinates N52.17 and W2.81
                                          
                                          
                                             8.12.2020
                                          
                                       
                           B OSA
                     Artiklis 1 osutatud järelevalvetsoon:
                     
                                 
                                    Ühendkuningriik
                                 
                                 
                                             Piirkond
                                          
                                          
                                             Kohaldamise lõppkuupäev kooskõlas direktiivi 2005/94/EÜ artikliga 31
                                          
                                       
                                             Those parts of the county of Cheshire (ADNS code 00140) extending beyond the area described in the protection zone and within the circle of a radius of ten kilometres, centred on WGS84 dec. coordinates N53.25 and W2.81
                                          
                                          
                                             6.12.2020
                                          
                                       
                                             Those parts of the county of Cheshire (ADNS code 00140) contained within a circle of a radius of three kilometres, centred on WGS84 dec. coordinates N53.25 and W2.81
                                          
                                          
                                             28.11.2020–6.12.2020
                                          
                                       
                                             Those parts of the county of Herefordshire (ADNS code 00051) extending beyond the area described in the protection zone and within the circle of a radius of ten kilometres, centred on WGS84 dec. coordinates N52.17 and W2.81
                                          
                                          
                                             17.12.2020
                                          
                                       
                                             Those parts of the county of Herefordshire (ADNS code 00051) contained within a circle of a radius of three kilometres, centred on WGS84 dec. coordinates N52.17 and W2.81
                                          
                                          
                                             9.12.2020–17.12.2020
                                          
                                       
                           
               “